lv lv es lv en lv en ceb lv lv fi es es lv lv lv fr ceb lv lv lv es lv lv lv lv lv lv nl lv hbs_lat lt lv lv lv lv lv lv en lv hbs_lat lv lv lv lv lv lv lv en lv hbs_lat lv lv lv lv lv lv lv lv lv en lv hbs_lat lv lv lv lv lv lv lv lv lv lv lv lv lv lv fr lv lv lv uk en eo lv lv lv lv en
Turpinām rakstu sēriju par pārgājienu maršrutiem. Šoreiz dalos ar pārgājienu maršrutiem apkārt dažām Daugavas salām. Salas atrodas Rīgā un Pierīgā, līdz ar to pārgājienu maršruti viegli, izstaigājami kopā ar bērniem, jo attālumi nav lieli. Un, ja labi pacenšas, maršrutus iespējams iziet pat ar bērnu ratiņiem.
Visi pārgājienu maršruti ir izstrādāti tā, lai tie būtu apļveida, un ikviens varētu atgriezties turpat, kur sāka - pie savas automašīnas vai cita transportlīdzekļa.
Lielā māsa – Doles sala
Nokļūšana: ar personīgo transportu vai autobusu
Zooloģiskais dārzs “Rezidence” (atrodas nedaudz ārpus maršruta)
Ja ir vēlme “nomainīt tapetes” un doties vieglā pastaigā, tad var doties pastaigā pa lielāko Daugavas salu – Doles salu. Šī nebūs ļoti ainaviska taka, cauri sūnotiem mežiem, taču pastaiga svaigā gaisā, kur mājo gan absolūts miers, gan klusums. Maršruta laikā būs iespēja apskatīt Doles salas arhitektūru – no mazām, mājīgām mājiņām līdz pat senām pilīm. Šis maršruts ir piemērots arī braukšanai ar velosipēdu.
Mazā māsa – Zirņusala
Nokļūšana: ar personīgo transportu vai autobusu
Sākums/beigas: stāvvieta pie Dūmu kroga
Iepriekš nemaz nezināju, ka tāda Zirņusala vispār pastāv. Tā atrodas otrpus Daugavai no Doles salas, pretī Rīgas HES. Tā kā Zirņu sala ir dikti maza, tad maršruts tālāk no Zirņu salas ved gar Rīgas HES Salaspils virzienā, kur caur meža ceļiem nonāk Salaspils memoriālā. Pēc tam maršruts pa meža ceļu ved atpakaļ uz sākuma punktu.
Labā māsa – Zaķusala
Nokļūšana: ar personīgo transportu vai trolejbusu
Sākums/beigas: Latvijas Televīzijas ēka
Rīgas Radio un Televīzijas tornis
Barikāžu piemiņas zīme “Acis”
Kādam Zaķusala ir ikdiena, kur doties uz darbu, kāds tur pēdējo reizi bijis skolas ekskursijā, kādam tās ir stindzinošas atmiņas par barikāžu laiku. Man šajā pārgājienā līdzi bija personīgais gids – mana mamma, kas vēlreiz man atstāstīja 1991. gada barikāžu notikumus, kuros viņa ar tēti piedalījās, kamēr es ar brāļiem sēdēju zem segas ar lampu pie sāniem un trīcēju.
Zaķusalu var izstaigāt no viena gala līdz otram, vienīgi skumji, ka šī sala īsti netiek kopta. Te sanāktu lielisks parks. Ja ir iedvesma, paķer līdzi maisiņu un salasi pa kādam atkritumam, tos tur var atrast ik pa laikam.
Visa maršruta garumā Tevi pavadīs Rīgas Radio un Televīzijas tornis, kuru varēsi apskatīt no visām pusēm.
Kreisā māsa – Lucavsala
Nokļūšana: ar personīgo transportu vai trolejbusu
Sākums/beigas: Lucavsalas stāvvieta Laivu ielā
Visticamāk lielākā daļa no mums ir bijuši Lucavsalas sakoptajā pusē, kur izveidots Lucavsalas atpūtas parks, bet cik no mums ir bijuši Lucavsalas otrā pusē un zina, ka tur ir Lucavsalas dārziņi? Arī šo salu var izstaigāt no viena gala līdz otram. Puse no salas ir ļoti sakopta, taču arī otrai pusei prasītos kādas darbīgas rokas. Pati nekad nebiju bijusi Lucavsalas dārziņos, un bija interesanti izstaigāt un paskatīties, kāds nu kuram tas dārziņš ir – sākot no zemes pleķīša ar piknika galdu līdz pat mājelei, kurā var dzīvot arī ziemā.
Bieži vien pārgājienos vēlamies aizbraukt kaut kur tālu, taču šī ir iespēja paskatīties, kas tad notiek tepat “mūsu dārzā”. Un, ja esi Rīgas viesis, šī būs lieliska iespēja saelpoties Daugavas vējus un redzēt Vecpilsētu pilnā panorāmā.
Turpini sekot līdzi un drīz jau atgriezīsimies pie meža pārgājieniem, kuros būs nepieciešama drosme un neveltīta uzmanība, taču skaistums atalgos pūles.
Ja tev patīk manis veidotais saturs, tad šādi vari man pateikt paldies. Spied pelēko pogu, lai uzsauku man kafijas tasi vai zilo pogu, lai dalītos ar rakstu Facebook. Es pateicos par jebkuru tavu izvēli!
Dalies ar rakstu Facebook Atbalstīt
Pārgājienu maršruti ap meža ezeriem
Šajā rakstā atradīsi divus apļveida pārgājienu maršrutus apkārt meža e...
Pārgājienu maršruti Latvijas kalnos
Arī Latvijā var atrast kalnus. Vajag tikai mazliet pameklēt. Kalni un to zil...
Ir liela laime piedzīvot mierīgu sevi. Apstāties. Baudīt. Ieelpot. Sajust. Būt pateicīgai. To mācos ik dienu.
43. diena // Kopenick - Berlin
Saņem ziņu par jaunu stāstu savā e-pastā!
"What if I told you" garantē, ka Jūsu dati netiks nodoti trešajai personai, bet tiks izmantoti atbilstoši Likumam par fizisko personu datu aizsardzību unsubscribe@whatifitoldyou.eu
© whatifitoldyou — All Rights Reserved